Κος **Απόστολος ΤΖΙΜΑΣ**: Ο Απόστολος Τζίμας, Πολιτικός Μηχανικός Πανεπιστημίου Πατρών, ΜSc, είναι Διευθύνων Σύμβουλος και μέτοχος της ΕΜΒΗΣ Α.Ε. Διαθέτει υπερ-20 έτη εμπειρία στη διαχείριση, συντονισμό, παρακολούθηση και έλεγχο μελετών, συμβουλευτικών υπηρεσιών και ερευνητικών προγραμμάτων σε θέματα Διαχείρισης Υδατικών Πόρων, η πλειονότητα των οποίων αφορά σε συγχρηματοδοτούμενα έργα. Έχει παράσχει μελετητικές και συμβουλευτικές υπηρεσίες σε περισσότερα από 80 έργα προστασίας των υδατικών πόρων και του περιβάλλοντος και έχει συμμετάσχει σε περισσότερα από 15 ερευνητικά προγράμματα στο τομέα της διαχείρισης των υδατικών πόρων. Εργάζεται συστηματικά για την ανάπτυξη του τομέα υπηρεσιών έρευνας και καινοτομίας της ΕΜΒΗΣ με κύρια κατεύθυνση τη δυναμική ανάλυση υδατικών συστημάτων και ειδικότερα την ανάπτυξη μοντέλων πρόγνωσης ακραίων υδρολογικών και ποιοτικών φαινομένων (πρόγνωση πλημμύρας, πρόγνωση εξάρσεων ευτροφισμού και ανάπτυξης αλγών, κτλ.), όπου η ΕΜΒΗΣ έχει αναπτύξει και παρέχει ολοκληρωμένα, επιχειρησιακά συστήματα και υπηρεσίες. Έχει διατελέσει Συντονιστής Έργου του προγράμματος SPACE-O (EU/H2020) ενώ στη παρούσα περίοδο συντονίζει τα ερευνητικά έργα PRIMEWATER (EU/H2020) και IFOS (Innovation Norway) καθώς και τα έργα ανάπτυξης Επιχειρησιακού Συστήματος Έγκαιρης Πρόγνωσης Πλημμυρών στις διασυνοριακές λεκάνες των ποταμών Έβρου και Αξιού. Επιπρόσθετα, ο Αποστόλης Τζίμας έχει εκτενή γνώση του νομικού και θεσμικού πλαισίου που διέπει τον τομέα της διαχείριση των υδατικών πόρων σε ευρωπαϊκό επίπεδο και παρέχει εξειδικευμένες συμβουλευτικές υπηρεσίες σε αρμόδιες αρχές για την εφαρμογή των σχετικών πολιτικών για το νερό (WFD 2000/60/EC, UWWTD 91/271/EC, BWD 2006/7/EC, GWD 2006/118/EC). Την παρούσα περίοδο, λειτουργεί ως Ειδικός Εμπειρογνώμονας (AMI Roster) στη Γενική Διεύθυνση Περιφερειακής και Αστικής Πολιτικής της Ευρωπαϊκής Επιτροπής (EC/DG Region) για θέματα εφαρμογής των πολιτικών για το νερών.